Na osnovu člana 21. stav 3. Zakona o raseljenim licima i povratnicima u Federaciji Bosne i Hercegovine i izbjeglicama iz Bosne i Hercegovine (,Sluzbene novine FBiH", broj: 15/05), i Programa - Podrška razvoju start-up (početnog biznisa) povratnika broj: 03-32-3- 41 /20 od 16.03.2020 g., a u cilju planiranja, kvalitetne izrade i transparentne provedbe planova pomoci odrzivog povratka, u 2020 godini Federalno ministarstvo raseljenih osoba i izbjeglica objavljuje

**JAVNI POZIV**

 **za učešće u programu podrške projektima održivog povratka –**

 **Podrška razvoju start-up (početnog biznisa) povratnika u 2020. godini**

 **I - PREDMET JAVNOG POZIVA**

Predmet javnog poziva je prikupljanje prijava za odabir korisnika nepovratnih sredstava koja se dodjeljuju obrtnicima/samostalnim preduzetnicima i MSP (malim i srednjim preduzećima) za sufinansiranje njihovih Start up projekata u cilju pružanja podrške održivom povratku na prostoru BiH.

**II – PRAVO NA UČEŠĆE U PROGRAMU**

Pravo na dodjelu sredstava imaju:

1. **Obrtnici/samostalni preduzetnici i MSP:**
	1. koji **su osnovani kao poslovni subjekti**, odnosno su osnovani sa ciljem ostvarivanja profita vršenjem registrirane djelatnosti**;**
	2. koji danom apliciranjaimaju **najmanje jednog prijavljenog zaposlenika;**
	3. čiji su **vlasnici ili osnivači povratnici** u prijeratno mjesto prebivališta na području općina Federacije Bosne i Hercegovine, definisanih u stavu (2) ovog Programa ili povratnici iz Federacije Bosne i Hercegovine u prijeratno mjesto prebivališta na području Republike Srpske;
	4. koji su **u početnoj fazi poslovanja, maksimalno do 18 mjeseci starosti** na dan objave javnog poziva;
	5. koji sudanom apliciranjaregistrirani **po važećim zakonskim propisima**:
		1. obrtnici/samostalni preduzetnici **registrirani u općini povratka**,
		2. **MSP** **kod nadležnog suda** za općinu povratka**.**
	6. **koji imaju konkretnu poslovnu ideju** za razvoj ili proširenje sopstvenog biznisa.

Dokazi:

* Rješenje o registraciji. (Original ili ovjerena kopija, ne starija od 3 mjeseca);
* Potvrda/uvjerenje o ostvarenom povratku u prijeratno prebivalište za vlasnika ili osnivača obrta/preduzetnika ili MSP, izdato od strane nadležnog organa za općinu povratka, ne starije od 30 dana (original ili ovjerena kopija).;
* Izvještaj iz CIPS evidencije o stalnom mjestu prebivališta za vlasnika ili osnivača obrta/preduzetnika ili MSP, ne stariji od 30 dana (original ili ovjerena kopija);
* Lista osiguranih lica za obveznika ne starija od 30 dana u odnosu na dan prijave na javni poziv, izdata od nadležne Poreske uprave.(original ili ovjerena kopija);
* Biznis plan (detaljno razrađen plan ulaganja i očekivani rezultati u naredne 2 godine), potpisan i ovjeren od strane aplikanta.

*Napomena: Ukoliko je više lica osnivač ili vlasnik obrta/poduzetnik ili MSP-a u tom slučaju sva lica moraju dostaviti Potvrde o povratku i Izvještaj iz CIPS evidencije.*

**Nisu prihvatljive aplikacije Start-up firmi:**

* **čija je osnovna djelatnost u oblasti: namjenske industrije i igara na sreću;**
* **koje su registrirane kao radnje “u pripremi”, dopunske ili dodatne djelatnosti niti komercijalna/nekomercijalna poljoprivredna gazdinstva i zadruge.**
1. Pravo na dodjelu sredstava imaju subjekti iz stava (1) ovog člana ako ispunjavaju navedene uslove i **imaju registrovanu djelatnost:**
	1. **na području općina entiteta RS-a i**
	2. **na području sljedećih općina u entitetu FBiH: Odžak, Orašje, Čelić, Doboj Istok, Kalesija, Kladanj, Lukavac, Sapna, Teočak, Goražde , Foča FBiH, Pale FBiH, Prozor-Rama, Ravno, Stolac, Bosansko Grahovo, Drvar, Glamoč, Kupres, Livno, Ključ, Bosanski Petrovac, Sanski Most, Bosanska Krupa, Bužim, Busovača, Fojnica, Gornji Vakuf-Uskoplje, Donji Vakuf, Dobretići, Jajce, Kiseljak, Doboj Jug, Maglaj, Olovo, Vareš, Zavidovići i Žepče.**
2. Ukoliko podnosilac prijave ne ispunjava naprijed navedene uslove, prijava neće biti uzeta u dalje razmatranje.

**III – NAMJENA UTROŠKA I MAKSIMALAN IZNOS SREDSTAVA**

1. Nepovratna sredstva će se koristiti za:
2. izgradnju i rekonstrukciju poslovnih objekata
3. nabavku osnovnih sredstava, opreme i alata, unajmljivanje poslovnog prostora/objekta
4. ulaganje u obrtna sredstva do 20% od ukupne vrijednosti investicije
5. refundaciju troškova uplaćenih poreza i doprinosa za uposlene kroz Program, u prvoj godini rada.
6. Sredstva za namjene iz stava (1) ovog člana će se odobriti u dvije tranše, prema sljedećem rasporedu:
7. Uplata sredstava za namjene od a) do c) iz prethodnog stava će se izvršiti na račun korisnika, a nakon dostavljanja instrumenata osiguranja za uredno ispunjenje obaveza iz ugovora i predračuna za planirana ulaganja, ili ako je to Ugovorom definisano, za plaćanje direktno na račun firme(dobavljača), a prema dostavljenim predračunima za planiranu nabavku u iznosu **do 12.000,00 KM;**
8. Refundiranje troškova uplate doprinosa za radnike/povratnike uposlene kroz Program (od 1 do 5 uposlenih, u skladu sa Ugovorom), na zahtjev korisnika po isteku perioda od 12 mjeseci počevši od dana zaključivanja ugovora sa Ministarstvom, a najkasnije do 30.11.2021. godine.
9. Svako korištenje odobrenih sredstva suprotno namjenama utvrđenim stavom (1) i (2) ovog člana smatra se nenamjenskim.

**IV – CILJEVI KOJI SE ŽELE POSTIĆI**

Ciljevi koji se žele postići su:

1. **Povećati stepen održivosti, razvoj i jačanje startup-a u vlasništvu povratnika**

Korisnici se ugovorom obavezuju da će se predmetnim biznisom nastaviti baviti u periodu ne kraćem od 24 mjeseca od dana dodjele granta, odnosno dana upošljavanja novih radnika (u slučaju da korisnik ugovorom preuzme i obaveze upošljavanja povratnika), što će dokazati dostavljanjem izvještaja o radu na godišnjem nivou. Isti će u navedenom periodu biti predmet kontrola na terenu koje će provoditi Komisije za monitoring Ministarstva.

1. **Samozapošljavanje/zapošljavanje povratnika**

Korisnik će za radnike, koje će eventualno dodatno zaposliti, status povratnika dokazati sljedećim dokumentima, a koje će nakon potpisivanja ugovora i zapošljavanja istih, biti u obavezi dostaviti Ministarstvu:

* + Potvrda nadležnog organa o ostvarenom povratku, ne starija od 30 dana;
	+ Izvještaj iz CIPS evidencije o stalnom mjestu prebivališta, ne stariji od 30 dana;
	+ Lista osiguranih lica za obveznika izdata od nadležne Poreske uprave nakon izvršenog upošljavanja novih radnika. Ova lista mora biti uvećana za broj jednak broju novouposlenih po Programu u odnosu na Listu dostavljenu na dan prijave na Javni poziv.

Korisnici pomoći koji se obavežu da će kroz Projekat uposliti povratnike, dužni su upošljavanje radnika/povratnika izvršiti u roku ne dužem od 3 mjeseca, od dana zaključivanja ugovora sa Ministarstvom. Sve uposlene korisnik mora zadržati u stalnom radnom odnosu minimalno 24 mjeseca od dana zapošljavanja. U slučaju prekida radnog odnosa sa nekim od uposlenika korisnik se obavezuje da će u roku od 30 dana, na njegovo mjesto, uposliti novog radnika/povratnika.

**V – NAČIN PRIJAVE I POTREBNA DOKUMENTACIJA**

 Kandidat prilikom prijave na Javni poziv dostavlja:

* 1. **OBAVEZNU DOKUMENTACIJU:**
		1. **PRIJAVNI OBRAZAC** (popunjen, potpisan i ovjeren pečatom firme), koji čini sastavni dio ovog Programa i koji se može dobiti u Ministarstvu, na adresi Terezija 56, ili putem web stranice Ministarstva.
		2. **FINANSIJSKI PLAN ULAGANJA U INVESTICIJU** (popunjen, potpisan i ovjeren pečatom firme), koji čini sastavni dio ovog Programa i koji se može dobiti u Ministarstvu, na adresi Terezija 56, ili putem web stranice Ministarstva.
		3. **DOKAZI O ISPUNJENOSTI USLOVA ZA UČEŠĆE U PROGRAMU**:
			1. **Rješenje o registraciji** izdato od nadležnog organa, ne starije od 3 mjeseca (original ili ovjerena kopija);
			2. **Potvrda/uvjerenje o ostvarenom povratku** u prijeratno prebivalište vlasnika obrta/preduzetnika odnosno MSP, za svakog od vlasnika/osnivača, izdato od strane nadležnog organa za općinu povratka, ne starije od 30 dana (original ili ovjerena kopija);
			3. **Izvještaj iz CIPS evidencije o stalnom mjestu prebivališta** vlasnika obrta/preduzetnika, odnosno za svakog od vlasnika/osnivača MSP ponaosob, izvještaj iz CIPS evidencije o stalnom mjestu prebivališta, (original ili ovjerena kopija ne starija od 30 dana);
			4. **Lista osiguranih lica** za obveznika ne starija od 30 dana u odnosu na dan prijave na javni poziv, izdata od nadležne Poreske uprave.(original ili ovjerena kopija);
			5. **Biznis plan**, projekat/program za djelatnost, ili sažetak projekta/ programa sa priloženim dokazimao vrijednosti investicije-ulaganja, postojecoj imovini i resursima potrebnim za djelatnost, kao što su: zemljište, objekti i druga materijalna sredstva, te posebnim obrazloženjem očekivanih rezultata u slučaju realizacije projekta i procjenom mjerljivih efekata koji idu u prilog stvaranju preduslova za dodatno zapošljavanje povratnika, održivost, razvoj i jačanje startup-a u periodu ne kraćem od 24 mjeseca, potpisan i ovjeren od strane aplikanta.
	2. **DOKUMENTACIJU ZA BODOVANJE:**
		+ 1. **lzjava aplikanta o spremnosti zapošljavanja** novih radnika/povratnika, sa navođenjem tačnog broja radnika/povratnika koje će uposliti u periodu od 3 mjeseca od dana zaključivanja ugovora sa Ministarstvom. U izjavi također mora biti navedeno da će novouposleni radnici iz povratničke populacije biti zadržani u radnom odnosu najmanje 24 mjeseca od dana upošljavanja (opcionalno- dostavljanje ove izjave nije obavezno, ali ako se dostavi u Prijavi, ista postaje osnov za Ugovor koji će se zaključiti sa izabranim korisnicima. Obrazac izjave se može preuzeti lično u Sektoru za razvojne projekte održivosti povratka, na adresi Terezije 56 ili putem web stranice Ministarstva);
			2. **Diploma/certifikat** o završenoj obuci ili školovanju za bavljenje predmetnom djelatnošću (certifikati iz inostranstva trebaju biti prevedeni na bosanski/hrvatski/srpski jezik);
			3. **Izjava aplikanta o ranijem korištenju grant sredstava** ili donacija FMROI za održivost povratka (Izjavu daju vlasnik/vlasnici u lično ime i u ime svih članova domaćinstva).

 Za korisnike donacija, izjava obavezno treba da sadrži vrstu pomoći koju su koristili, za koje namjene i koje ukupne vrijednosti u KM, te ime prezime i srodstvo sa članovima domaćinstva u čije ime je izjava data. Izjava mora biti ovjerena i potpisana od strane ovlaštene osobe /podnosioca prijave. Tačnost izjave će provjeriti Ministarstvo, u slučaju da se utvrdi da je data Izjava u neskladu sa postojećom bazom podataka Ministarstva, ili je data lažna izjava, kao i u slučaju Korisnika donacija (grantova) koji nisu adekvatno opravdali utrošak ranije odobrenih sredstava, **Ministarstvo zadržava pravo da aplikanta/ podnosioca prijave isključi iz dalje procedure Javnog poziva**. (Obrazac izjave se može preuzeti lično u Sektoru za razvojne projekte održivosti povratka, na adresi Terezije 56 ili putem web stranice Ministarstva);

* + - 1. **Dokazi o sufinansiranju programa** od strane drugih donatora ( fiskalni računi, fakture, izvodi iz banke, ugovori, pismo namjere i sl.);
			2. **Preporuka lokalne zajednice (općine) i/ili razvojne agencije** sa iskazanim mišljenjem o zastupljenosti i ekonomskom potencijalu predmetnog biznisa na ciljanom području.

*Napomena: Navedena dokumentacija nije obavezna ali će se vrednovati prilikom izbora korisnika. Pored toga, u skladu sa Programom, bodovat će se i obavezni dokazi pod redni* ***brojevima: 1, 3 i 5.***

**VI - NAČIN IZBORA KORISNIKA**

Izbor korisnika po osnovu ovog javnog poziva će vršiti komisija koju imenuje Federalni ministar. Komisija će razmatrati prijave u skladu i Programom - Podrška razvoju start-up (početnog biznisa) povratnika, broj: 03-32-3-41/20 od 16.03.2020.godine i odredbama ovog javnog poziva.

**VII - NAČIN PODNOŠENJA PRIJAVA NA JAVNI POZIV**

Aplikanti svoje prijave na javni poziv mogu dostaviti na jedan od sljedeća dva načina:

1. **Dostavljanjem prijave na Javni Poziv sa svom pripadajućom dokumentacijom propisanom ovim javim pozivom,** **preporučeno poštom ili lično**, u zapečaćenoj koverti, na adresu: Federalno ministarstvo raseljenih osoba i izbjeglica, Ul. Hamdije Čemerlića 2, 71000 Sarajevo, sa naznakom: ***Prijava na Javni poziv za učeśće u Programu “Podrška razvoju start-up (početnog biznisa) povratnika u 2020. godini” (***Na poleđini koverte navesti tačan naziv podnosioca i adresu.)

**2. Dostavljanjem u elektronskoj formi popunjenih obrazaca: Prijavni obrazac i Finansijski plan ulaganja na e-mail Ministarstva: odrzivi@fmroi.gov.ba.**

Prijavni obrazci se mogu preuzeti na web stranici Ministarstva: [www.fmroi.gov.ba/](http://www.fmroi.gov.ba/)

*Ovaj način prijave na javni poziv predstavlja prvu fazu učešća u programu odnosno evidenciju prijava. U drugoj fazi realizacije programa, aplikanti čiji projekti budu odabrani za realizaciju, dostavit će preostalu dokumentaciju u skladu sa kriterijima Javnog poziva kako bi se ispunili kriteriji i stvorile pretpostavke za realizaciju projekata.*

**Javni poziv ostaje otvoren 30 dana od dana objavljivanja**

Dodatne informacije mogu se dobiti na tel: 033/201-756 i 033/218-266

Preliminarne, a nakon provedenog žalbenog postupka i konačne rang liste, po ovom Javnom pozivu će biti objavljene na web stranici Federalnog ministarstva raseljenih osoba i izbjeglica, a obavijest o donošenju istih u dnevnim novinama u kojima je objavljen i ovaj Javni poziv.

*POSEBNA NAPOMENA*

*Obavještavamo aplikante, koji su prijavljeni na Javni poziv za učešće u programu podrške projektima održivog povratka –Podrška razvoju start-up (početnog biznisa) povratnika u 2019. godini, da Odluka ministra o utvrđivanju konačne rang liste potencijalnih korisnika prestaje da važi donošenjem Odluke o utvrđivanju konačne rang liste po ovom Javnom pozivu.*

 MINISTAR

Broj: 03-32-3-41- 1/20 od 16.03.2020. godine

i broj: 03-32-3-41-3/20 od 19.03.2020. godine dr. sci. Edin Ramić